JohanHeinsen/ENO huggingface dataset:
Odense Adresse-Contoirs Efterretninger, 1846-02-07
En Handelsbetjent, helst en Saadan, som har tillige Routine i Manufacturhandelen, og som forøvrigt er forsynet med gode Anbefalinger, kan faae Condition nu anstundende 1 Mai. Den Attraaende behager at afgive paa Adressecontoiret en Billet mærket H. 1846.
Odense Adresse-Contoirs Efterretninger, 1846-02-07
En ung Pige, som paa en stor Gaard i Fyen i det sidste Aar stadig har deeltaget i Alt, Huusholdningen og Meieriet vedkommende, ønsker sig til førstkommende 1 Mai en Plads som Huusjomfrue, paa et Sted, hvor Huusmoderen selv fører Overbestyrelsen. Hun kan, om det ønskes, give Underviisning paa Fortepiano, som hun spiller med Færdighed. Om Vilkaarene vil man forhaabentlig let kunne enes. Adressecontoiret anviser.
Odense Adresse-Contoirs Efterretninger, 1846-02-07
En Huusholderske-Plads ønskes.
Odense Adresse-Contoirs Efterretninger, 1846-02-07
En Pige, som har de bedste Anbefalinger for Troskab og Duelighed, og som har lært den finere Madlavning i det Kongelige Kjøkken, ønsker en Tjeneste som Huusholderske i en større Huusholdning, helst i Fyen, til næstkommende 1 Mai. De, som attraae at antage hende, ville behage at aflægge en Billet paa Adressecontoiret med Udskrivt: "Huusholderske, hvori Tjenestevilkaarene maatte opgives, For en flink Dreng af honette Forældre, som har Lyst til at lære Manufactur= Colonial=Handelen, er en Plads ledige naar man indlægger en billet mærket H. paa Adressecontoiret.
Odense Adresse-Contoirs Efterretninger, 1846-02-07
Holstensk Ævrets=Oster atter arriveret hos Brødrene Schnakenburg.
Odense Adresse-Contoirs Efterretninger, 1846-02-07
God tør Favnebrænde til nedsat Priis kan bekommes hos Kanalinspecteur Sørensen. Til Salg staaer 3 noget brugte Vognstole hos Saddelmager C. Runchel.
Odense Adresse-Contoirs Efterretninger, 1846-02-07
Vogn til Salg. En smuk solid ny Fjellevogn paa Fjedre med dobbelt og enkelt Stol anvises fra Støberiet eller Smed Larsen i Nyborg. I Gaarden No. 694. i Nedergade er til førstkommende Flyttetid at erholde tilleie nederste Etage, bestaaende af tre gibsede, rummelige Værelser, Kjøkken og øvrige Beqvemmeligheder.
Odense Adresse-Contoirs Efterretninger, 1846-02-07
En Leilighed, bestaaende af to rummelige og gibsede Værelser, kan for en eller to eenlige Personer erholdes til Leie til førstk. Paaske, naar man henvender sig til Grovsmed Poul Petersen i Huset, No. 73 i St. Jørgensgaden.
Odense Adresse-Contoirs Efterretninger, 1846-02-07
Gaarden Amalielund er nu solgt. Svendborg den 3 Febr. 1846. Ernst Brandt.
Odense Adresse-Contoirs Efterretninger, 1846-02-07
Et malet Værelse paa 3 Fag til Gaden er til Leie til Paaske Flyttetid for en eenlig Person; ligeledes er et Værelse til Gaarden for en Svend ogsaa til Paaske Flyttetid til Leie i Vestergade hos Bundtmager Jentsch.
Odense Adresse-Contoirs Efterretninger, 1846-02-07
Til Salg. Et af de mig tilhørende Huse, det i Skulkenborg, bestaaende af 4 Fag, en rummelig Gaardsplads, samt Baghuus, er paa billige Vilkaar at erholde tilkjøbs eller til Ombytning med et L. N. Nakskow. andet.
Odense Adresse-Contoirs Efterretninger, 1846-02-07
Gaarden Nr. 53 i Svendborg Brogade, hvor i flere Aar har været dreven Kjøbmandshandel og Brændeviinsbrænderie, og som med Hensyn saavel til Jndretning som Beliggenhed er vel skikket til denne eller lignende Næringsdrift, som Ølbryggerie eller Farverie, kan paa billige Vilkaar faaes tilkjøbs eller til Leie fra førstkommende April Flyttetid. Maatte kun en Deel af denne Beboelsesleilighed ønskes, kan ogsaa 2 gibsede Værelser til Gaden med Sovekammer, Kjøkken, Spise- og Pigekammer erholdes, naar man henvender sig til Eieren, der boer i Gaarden. Et Huus med god Bygning og Jord til at holde 2 Køer og et Par Faar er at faae tilkjøbs hos Gaardmand Jens Jensen i Koelberg.
Odense Adresse-Contoirs Efterretninger, 1846-02-07
J Brenderup Sogn kan 18 a 20 Tdr. Land erholdes tilkjøbs, enten samlet eller og særskilt; en Gaardsplads og Humlehauge paa 3 a 4 Tdr. Land, og en Jordlod paa 15 a 16 Tdr. Land, Alt meget god Jord. Liebhavere ville henvende dem til Fuldmægtig Schmith i Middelfart, som afslutter Handelen.
Odense Adresse-Contoirs Efterretninger, 1846-02-07
Nakskovs Bleg med Vadskeanstalt, Beboelseshuus og Staldbygning er underhaanden at faae tilkjøbs eller til Leie paa meget fordeelagtige Conditioner, naar man henvender sig personlig eller i portofrie Breve til G. H. Lorange paa bemeldte Bleg. Blegen er circa to Tønder Land fortrinlig god Engbund. Det bemærkes, at den ligger meget fordeelagtig til Brændeviinsbrænderi, da der aldrig er Mangel paa godt Vand og ikkun er eet Brænderi her i Byen.
Odense Adresse-Contoirs Efterretninger, 1846-02-07
Skove Auction. Fredagen den 13 dennes, Kl. 10 Formiddag, afholdes Auction i Schousboe Skove over endeel paa Roden staaende Bøge og Udhugning af flere Slags, samt fældede Grantræer, tjenlige til Lægter og Spær m.v.; hvilket herved bekjendtgjøres. Bjerge Aasum Herreders Contoir den 4 Febr. 1846. Lüttichau.
Odense Adresse-Contoirs Efterretninger, 1846-02-07
Da det ved Auctionen den 28 f. M. gjorte Bud paa Gaarden No. 268 Litr. C. D. og E. paa Vestergade, med tilliggende Hauge og Byggeplads, tilhørende afdøde Justitsraadinde Boje sens myndige Arvinger, af disse er forkastet, saa bliver bemeldte Eiendom, saaledes som samme findes beskreven i denne Tidende No. 246 for 20 Decbr. 1845, med Undtagelse af den saakaldte Altona=Løkke, efter Reqvirentens Begjæring stillet til absolut Bortsalg ved en endelig Auction, som afholdes i Gaarden selv Onsdagen den 25 Februar førstk., Formiddag Kl. 11, saafremt et Bud af i det mindste 10,000 Rbd. maatte opnaaes, hvorfor tilbørlig Sikkerhed kan stilles ved Hammerslaget, der i saa Tilfælde giver Approbation. - De forhen fremlagte Conditioner ere til Eftersyn her paa Contoiret. Odense Auctionscontoir den 7 Februar 1846. Reimuth.
Odense Adresse-Contoirs Efterretninger, 1846-02-07
Hovedgaards Forpagtning. Efter Aftale med vedkommende Auctionsdirecteur, afholdes Fredagen den 27 dennes, om Middagen Kl. 12, i Tappernøie Kroe, offentlig Auction over Bortforpagtningen af Hovedgaarden Bekkeskovs Avling og Hollænderie i Præstøe Amt, Everdrup Sogn, paa 11 Aar, fra 1 Mai d. A. at regne.
Odense Adresse-Contoirs Efterretninger, 1846-02-07
Det bemærkes, at Hovedgaardens Areal udgjør omtrent 400 Tønder Land, hvoraf circa 25 Tønder Land er Eng. Der er en særdeles god Forpagterbolig med Oeconomie Leilighed og Meieriebygning. Med Forpagtningen følger en betydelig Deel god Besætning, Jnventarium og Meierieredskaber, hvilket Alt, tilligemed Gaardens Bygninger og Jorder, kan tages i Øiesyn af Lysthavende, naar man desangaaende henvender sig paa Gaarden, hvor Conditionerne ogsaa kan erholdes, og vil disse tillige uden Ophold blive henlagte til behagelig Eftersyn paa de vigtigste Gjæstgiversteder i Kjøbenhavn, samt paa Postgaardene i Kjøbstæderne i Sielland og Fyen, paa Lolland, Falster og Langeland, samt i Weile, Randers, Aarhuus og Aalborg. Bekkeskov den 1 Februar 1816.
Odense Adresse-Contoirs Efterretninger, 1846-02-07
Hermed følger: Svendborg Amtsraads Forhandlinger 184. A. Jdag er udkommet:
Odense Adresse-Contoirs Efterretninger, 1846-02-07
Bidrag til Tidshistorien. Et Ugeblad. We 6. Jndhold: Krigscener i Kankasus. - Sange ved den nordiske Høitid den 13 Januar i Christiania.
Odense Adresse-Contoirs Efterretninger, 1846-02-07
Fyens Stiftavis. Udgives 5 Gange ugentlig Trykt med Hurtigpresse.
Odense Adresse-Contoirs Efterretninger, 1846-02-09
udlandet. Storbritatunien. Fra Ostindien meldes, at 55,000 Mand Sikher have angrebet den engelske Armee, men ere blevne tilbageslaaede, og at Engellænderne nu rykke ind i Pendschab.
Odense Adresse-Contoirs Efterretninger, 1846-02-09
Frankerig. Deputeredekammeret har med en ministeriel Majoritet af 78 Stemmer forkastet Hr. Berryers Amendement angaaende den mulige Krig mellem de nordamerikanske Fristater og Engelland. Sverrig. Hr. Troyon fra Lausanne i Schweitz, besøger i denne Tid Sverrig, for at studere og aftegne de rige Mindemærker og Antiqviteter. Han er høit vurderet af den berømte Jacob Grimm, der har recommanderet ham paa det fordeelagtigste til nogle af sine Venner i Stokholm. Han har under Arbeide et comparativt Værk over de germaniske, celtiske og slaviske Folks Oldsager, der skal udkomme, naar han har besøgt Spanien, og vistnok vil kaste nyt Lys over disse Stammers Kulturforhold. Da han er udmærket kyndig i Fransk og desuden er i Besiddelse af en ualmindelig Dannelse, har han nylig erholdt det Hverv, at meddele Kronprindsen Underviisning i dette Sprog. Ligeledes opholder sig i Stokholm en ung Dansk, Cand. theol. Brix, for at studere Nordens politiske Forhold under Perioden efter Carl den 12tes Død, og i dette Øiemeed benytte Samlingerne og Ministerraporterne i Rigsarkivet. Nemesis divina. Om disse nylig fundne berømte linnæiske Optegnelser fortælles, at hverken den første Eier, Doctor Acrell, der havde arvet dem efter sin Fader, Prof. Acrell, og især i sine sidste Aar var plaget af uheldige oeconomiske Forhold, eller Doctor Elman, til hvem Acreell gav det paa sit Dødsleie som en Erstatning ning for hans Lægehielp og Møie, og som har 13 Børn, og knapt Udkomme, have ladet sig forlede til at udlevere Manuskriptet til Engellænderne, der søgte det, og uden Tvivl vilde have betalt det meget dyrt, men Eman tilbød Upsala Universitet det for den ringe Priis af 100 Rd. Bco. - sjeldne Træk af Uegennyttighed og Patriotisme.
Odense Adresse-Contoirs Efterretninger, 1846-02-09
Fædrelandet. Offentlige Foranstaltninger. Sidste Nummer af Corfaren er lagt under Beslag.
Odense Adresse-Contoirs Efterretninger, 1846-02-09
Under 28 f. M. er udgaaet en Plakat for Kongeriget angaaende adskillige Forandringer i Toldtarifserne. Apothekervarer ere for en stor Deel nedsatte fra 8 1/2 til 2 1/2 Rbd. pr. 100 Pd. Bomuldsmanufakturvarer, stempelpligtige Shawler og Tørklæder af Bomuld, alle Slags, ere nedsatte fra 50 til 33 1/2 Rbd. pr. 100 Pd.; ubleget Lærred over 20 Traade, nedsat fra 8 1/2 til 6 1/2 Rbd. pr. 100 Pund.
Odense Adresse-Contoirs Efterretninger, 1846-02-09
Blandinger. "Augsburger Zeit., melder efter et frankfurter Blad, at det Rygte har udbredt sig i "Schleswig=Holstein", at den hidtilværende Statholder, Prinds Friedrich af Holsteen=Sønderborg-Augustenborg, vil faae sin Afsked og at Hs. Kongl. H. Kronprindsen, vil træde i hans Sted. (?)
Odense Adresse-Contoirs Efterretninger, 1846-02-09
Fra Kjøbenhavn skrives i Aarh. A.: "J Anledning af Hs. Kgl. H. Kronprindsens Ankomst her til Staden vil der i den kongelige Familie finde flere Festligheder Sted. Saaledes vil der om kort Tid paa Hoftheatret blive arrangeret et Costumebal, hvorved Deeltagerne skulle være costumerede i Riddertidens Smag. Ligeledes vil Hs. K. H. Prinds Ferdinand i næste Uge give et Bal, hvori 12 Par skulle dandse Polka i Costume. Fremdeles vil der i Ridehuset blive arrangeret et Caroussel af Gentlemen, hvortil der vil blive solgt Billetter, og hvis Jndtægt skal anvendes til et veldædigt, Øiemeed. - Endelig skal det nu være bestemt, at to gamle Bygninger, nemlig Toldbodviinhuus og de ved Siden af liggende smaae Barakker samt Brokkensbod, som i saa høi Grad vanzire Entreen til Staden fra Toldboden, skulle nedrives. Jstedetfor disse Bygninger skal der opføres et stort Hotel med en Kaffee, en Slagter bod, en Grønthandler, og et Huus for en Barbeer, ligesom der paa den anden Side mod Esplanaden vil blive opført et passende Beværtningsted for Søfolk. Dette vil ikke alene give denne Deel af Staden et smukt Udseende, men ogsaa yde Rentekammeret, som tilhører disse Grunde, en høist betydelig Jndtægt."
Odense Adresse-Contoirs Efterretninger, 1846-02-09
Kbhposten fortæller følgende Historie fra Viborg: En Person fra et Landsogn, 1 a 2 Mile fra Viborg, blev tilfældigviis syg i Aalborg, hvor hans Cuur og Pleie kostede c. 28 Rbd., hvilken Sum imidlertid efter hans Helbredelse affordredes bemeldte Commune, hvorimod en Landmand, der tillige er Jurist, qva Formand for og Medlem af Sogneforstanderskabet, protesterede, nemlig af den vistnok gyldige Grund, at bemeldte Person, da han blev syg, stod i Tjeneste hos en Mand i Aalborg. Nu er en Communes Sognepræst, som bekjendt, Formand i alle Skole- og Fattigsager; men da denne i længere Tid har været svag paa Sjæl og Legeme, havde allerede tidligere vor berømte Amtmand anmodet ovennævnte juridiske Formand om ogsaa at overtage og besørge saadanne Sager, som vedkomme Skole= og Fattigvæsenet, og ved flere Leiligheder i denne Anledning henvendt sig directe til ham, der i det her anførte Tilfælde altsaa maatte ansee sig beføiet til at indlede en Correspondence med Amtet, da det i et af Sogneforstanderskabets Møder blev vedtaget ikke for det første at udrede de omhandlede 28 Rbd. Man erholdt imidlertid den Beskeed: "at Sognets Fattigkasse uden videre havde at udrede Pengene, der foreløbig skulde reparteres paa Amtsfattigvæsenet." Derpaa blev Man enig om, efter Formandens fornuftige Tilskyndelse, at andrage Sagen for Cancelliet, hvilket endelig resolve rede, at Sogneforstanderskabet skulde gives Medhold, og saaledes være fri for at erlægge den fordrede Betaling for den Syges Cuur og Pleie. At Sagen fik et saadant Udfald, kunne vedkommende Sognebeboere alene takke deres Formand for, hvorimod deres Præst aldeles nægtede sin Medvirkning og Underskrift i Skrivelserne til Amtet og Cancelliet. Bretton var nu nødt til at lade Sagens Udfald communicere Vedkommende; men glemte derhos ikke at lade en respectabel Næse medfølge til Formanden og paalagde ham at afholde sig for Fremtiden fra saadanne Sager, som ikke vedkom hans Function, navnlig Fattig- og Skolevæsenet, samt ufortøvet at tilstille Sognepræsten alle de Breve og Documenter, der angik de tvende sidstnævnte Gienstande; men Formanden havde desuagtet, den Dristighed, ikke alene at remittere Amtmanden hans Næse igien, men ogsaa pligtskyldigst at underrette denne om, at han nok havde forglemt, at han (Formanden) stedse havde handlet efter Amtets Anmodning, og at han ikke vilde være Amtmandens Brevbærer, hvorfor han herved sendte alle Pengene tilbage med den Efterretning, at han nu ikke vilde have videre med slige Sager at bestille.
Odense Adresse-Contoirs Efterretninger, 1846-02-09
Den 29 Januar døde i Roeskilde forhenværende Jnspecteur ved Opfostringshuset i Kjøbenhavn, Rasmus Borch, R. af D., i sit 78 Aar. Allerede i en meget ung Alder forlod han sin Fødeby, Roeskilde, hvor hans Fader var Kjøbmand, og hvorhen han vendte tilbage efter at have taget sin Afsked fra hiin vigtige Opsigtspost, som han beklædte i over 40 Aar. Uden at have nydt egentlig videnskabelig Opdragelse havde han ved utrættelig Anstrængelse forskaffet sig en sjelden Dygtighed, fornemmelig i Danmarks Literærhistorie, og efterlader sig en meget sjelden Samling af Bogskatte af dansk Literatur, paa henved 12,000 Bind. Ogsaa var han en kyndig Samler af Malerier og andre Kunstværker, hvoraf han ogsaa efterlader sig en lille, men udvalgt Samling.
Odense Adresse-Contoirs Efterretninger, 1846-02-09
Med Hensyn til Skindøde siger Berl. Tid: "Et Beviis paa, hvor let Man kan blive levende begravet i Paris, leverer en nylig til Regjeringen indgiven af Hr. Leguere opsat Petition. Forf. bemærker deri, at siden 1833 ere 46 mere eller mindre overilede Begravelsestilfælde komne til hans Kundskab, i hvilke ene og alene Tilfældet forhindrede Vedkommende fra at vorde levende begravede. Af disse 46 opvaagnede nemlig 21 af sig selv i det Øieblik, Man var i Begreb med at begrave dem, 9 Andre paa Grund af deres Nærmestes Forsigtighed, 4 ifølge Liigkistens Omfalden, 3 ved Stikkene gjennem Liigklædet, 7 (deriblandt en Søn af en høi Embedsmand) ved en tilfældig Forsinkelse af Liigtoget. Og om alle disse var Dødsattest afgiven! J Aaret 1844 kom i et Tidsforløb af 7 Maaneder 4 Personer og i 1845 6 Personer, der vare blevne erklærede døde, atter tillive i det Øieblik, Manvilde lægge dem i Kisten."
Odense Adresse-Contoirs Efterretninger, 1846-02-09
Den 15 Januar afholdtes paa Raadstuen i Saxkjøbing en Borgerforsamling, i hvilken der blev afgivet Stemme over et Forslag om Opførselsen af en ny Skolebygning med Locale for en Realclasse. 40 Borgere vare mødte, af hvilke Halvdelen erklærede sig for og Halvdelen imod Forslaget. Da Stemmegivningen var endt, indfandt Menighedens Sjælesørger sig i Forsamlingen, og efterat have erkyndiget sig om Stemmegivningens Udfald, begyndte han en Tale, der i Førstningen lod ganske rolig og sagtmodig, men som kun havde varet kort, før der i samme faldt Ord om Menneskers Opdragelse lig, Sviin og Hunde." Disse Ord bleve ilde optagne, og Forsamlingen begyndte at tale høit indbyrdes om, at det var stemme Udtryk, men Præsten talede endnu høiere, og sagde: Vil J ikke have en Skole, saa skal J have en Skole!" Ved saadan Tiltale ilede den fredelige lille Byes Borgere hver til Sit, uden at sige Noget til Præsten; men havde det været enhver Anden, end deres Sjæles Hyrde, der havde talet saalunde, havde de vist taget til Gjenmæle eller maaskee fjernet Taleren fra deres Forsamling. (Loll.-Falst. St.)¬
Odense Adresse-Contoirs Efterretninger, 1846-02-09
J Fredericia høitideligholdtes nylig Justitsraad og Herredsfoged Boecks halvhundredaarige Embedsjubilæum. Efter at Jurisdictionens samtlige Sognefogder havde overrakt Jubeloldingen en særdeles smuk Sølv-Frugtkurv, var der arrangeret et Festmaaltid af Byens og Omegnens Embedsmænd, Borgerrepræsentation og Sogneforstanderskaber; og om Aftenen Kl. 10 bragtes ham et Fakkeltog, ledsaget af Borgervæbningens Musikkorps. (Aarh. A.)¬
Odense Adresse-Contoirs Efterretninger, 1846-02-09
"Atter - siger Aalborg Avis - har vor By havt det sørgelige Uheld at see en af dets dygtigste Skibs førere med sit Mandskab at forsvinde. Siden den 14. Decb. f. A., da Capitain Chr. Cortzen, førende Jagten Knud, heraf Byen, forlod sin Udgangshavn, paa en Reise til England, er Jntet hørt fra Mandskab og Skib og der er desværre intet Haab mere tilstede om at see dem skaante af Bølgerne. Capt. Cortzen, der var almindelig agtet som en af de dueligste og omhyggeligste Skibsførere her fra Byen, efterlader en høist nedbøiet Familie, berøvet Forsørger og Alt, uden den menneskekjærlige Velvillie, hvormed allerede den agtede Rheder, og Flere ere komne og vistnok ogsaa fremdeles ville komme de Forladte imøde. - Den forulykkede Jagt, der tilhørte Hr. Kjøbmand Pagh, var assureret, Dampskibet, Hebes Actionairer have i Thisted, besluttet at sælge Skibet.
Odense Adresse-Contoirs Efterretninger, 1846-02-09
Ved Aalborg har Lærken allerede ladet sig høre, og Stæren er alt kommen dertil.
Odense Adresse-Contoirs Efterretninger, 1846-02-09
Aalb. A. indeholder følgende Avertissement fra Nibe: "Ti Rigsbankdaler udloves til den eller dem, som paa behørigt Sted kan afgive fornøden Underretning om, hvo der Søndagen den 1 Februar Kl. 10 1/2 om Aftenen – som det syntes i Fleres Følge - med en iistæt Sneehold voldsomt splintrede en Rude i Katechet boligen og, kjendelig sigtende gjennem Gardinet efter Lyset i Dagligstuen, kun ved Forsynets Varetægt ikke lemlæstede Nogen.
Odense Adresse-Contoirs Efterretninger, 1846-02-09
Fra Middelfart er følgende Jnserat indsendt til Kbhosten: "Man erfarer, at Borgerrepræsentationen her i Byen ved nærværende Aars Begyndelse har udnævnt Hr. E. Olsen til Havnecommissair (han har imod Forventning modtaget Valget), samt at Hr. P. Thidemann skal have frasagt sig Functionen som Saadan. Med Hensyn til Hr. O's Valg, da kan Man sige som Kong Salomon i Vaudevillen: At pro og contra i den Sag Sig meget lader sige. Pro, fordi Man antager, at fra Capacitetens Side Jntet er i Veien; contra, fordi O., selv Skibseier, er Havnefogdens Svoger, og fornemmeligen, fordi en Mand, der hele Sommeren er fraværende, nu lidet kan paatale Havnens Tarv. Af sidstnævnte Grund skal og saa Hr. O. før have erklæret ei at ville modtage Valg, om saadant faldt paa ham. Jmidlertid have jo nu Repræsentanterne engang Lov til at vælge, og de have valgt. Men Hensigten med Nærværende er, at anmode Repræsentationen om, ved det nu igjen foretagne Valg af en Havnecommissair, i Stedet for Hr. Thidemann, at vælge en Mand, der vil og kan sørge for Havnens Tarv i pecuniair Henseende, og for at god Orden, finder Sted i Havnen og paa Havnepladsen; thi især med Hensyn til sidstnævnte Punkt har Jngen af de hidtilværende Medlemmer af Commissionen viist synderlig Kraft og Energi, det være sig nu, om Man vil antage, at denne Pligt paahviler Medlemmerne selv, eller Havnefogden efter deres Ordre.
Odense Adresse-Contoirs Efterretninger, 1846-02-09
Delinqventen Christen Nielsen af Vielsted, som, for attenteret Mord og for Mordbrand, gjennem alle Jnstantser er dømt til at have sit Liv forbrudt, er ikke bleven benaadet, men Dommen skal, ifølge kongelig Resolution, exeqveres, og Henrettelsen vil i disse Dage finde Sted i Nærheden af Sorø. Det var ham, der lokkede sin Kjæreste, som var frugtsommelig ved ham, ud paa Marken om Natten, og med en Kniv søgte at skjære Halsen over paa hende, hvilket dog ikke ganske lykkedes ham.
Odense Adresse-Contoirs Efterretninger, 1846-02-09
Paa en Gaard i Nærheden af Ribe slagtedes den 25 Jan. en lille toaarig Qvie, der i Efteraaret indstaldedes i god Stand og derefter blev fedet med fordærvede Kartofler, omtrent 2 Skpr. daglig, i Forening med lidt Hø og Havre. En Trediedeel af Kartoflerne vare heelt igjennem raadne og tildeels i grødagtig Tilstand. Da Kartoflerne vare medgaaede, fodredes i de sidste 3 Uger med Kaalrabi, af hvilke den ikke kunde fortære over 1 1/2 Skp. daglig. Qvien var meget feed, veiede 16 Lpd. Kjød, havde 29 Pd. afsmeltet Tælle, og Jndvoldene befandtes aldeles sunde. (Ribe A.)
Odense Adresse-Contoirs Efterretninger, 1846-02-09
Gaarden Amalienlund er i disse Dage solgt af Kjøbmand Ernst Brandt i Svendborg til Proprietair H. Kruuse til Nordskov for 16,000 Rbd. Denne Eiendom blev i Aaret 1824 kjøbt af Sognefoged P. Larsen for 2800 Rbd. (Sv. A.)
Odense Adresse-Contoirs Efterretninger, 1846-02-09
Odense Borgerrepræsentations Forhandlinger. Aar 1845.
Odense Adresse-Contoirs Efterretninger, 1846-02-09
Udnævnelser. Under 29 f. M. er Cand. theol. A. B. Grønbeck beskikket til personel Capellan hos Sognepræsten for Nylars og Vestermariæ Menigheder paa Bornholm N. Grønbeck, og den 30 f. M. const. Lærer ved Sorø Akademies Skole, Cand. theol. P. C. Gøtzsche til Adjunkt ved bemeldte Skole, Kamikr. P. F. C. Brun, Kamskr. og surnumerair Secretair ved Protokollerne i Høiesteret C. S. C. Heltzen, samt Cand. juris C. P. T. Rosenørn udnævnte til Auscultanter i det kgl. Rentekammer; Cand. philos. og Lærer ved Efterslægtselskabets Realskole i Kjøbenhavn, C. S. M. Olrik meddeelt Constitution til indtil videre at fungere som Jnspecteur for Colonierne og Hvalfangsten i Nordgrønland; den 2d. er Violinist Koch ansat som 1ste Violinist og J. Semler som yngst Imo Violinist i det kgl. Capel. Under 2 ds. er Commandeersergeant i 13de Linie-Jnf. Bataillon, Dannebrogsmand, J.H. C. Werneck beskikket til Amts Rets- og Politibetjent i Flensborg Amt; Overjæger i 4de Jægercorps, D. F. Grahn til Politibetjent og Fangevogter i Segeberg samt pensioneret Sergeant C. F. Vosgraff til Bytjener i Pløen.
Odense Adresse-Contoirs Efterretninger, 1846-02-09
Kjøbenhavns Børs-Cours den 6 Februar 1846. Hamb. 2 M. - k. S. 199. Bank-Disconto 4 pCt., ditto paa Banco-Vexler 3 1/2 pCt. 4 pCt. Kgl. Oblig. (uden Rente) 103 3/4 a 104 Rbd. Sedler. 3 pCt. engelskedanske Obligationer 86 1/4 a 86 1/2. Nationalbank-Actier 161 a - Rbd. r. Sølv.